Baréra

Baréra nyaéta pakakas tina kai anu dipaké nalika ninun. Kagunaanana nyaéta pikeun nyurungkeun kantéh pakan sangkan leuwih rékép jeung kantéh lungsi.

Baréra wangunna dempak, panjangna kurang leuwih 1,35 méter. Cara makéna nyaéta disurungkeun maju jeung mundur pikeun naliatkeun kantéh pakan anu ngéntép dina sisir tinun. Baréra ogé miboga fungsi pikeun ngajaga sangkan kantéh lungsi salawasna kabuka (aya lolongkrang), sahingga anu ninun gampil nalika ngasupkeun kantéh pakan.

Dina adat ngurus orok ku paraji, baréra ogé jadi salah sahiji pakakas anu dikaluarkeun bareng jeung pakakas séjénna saperti kanjut kundang, kisi, sarta péso.Rosidi, Ajip, spk. (2000). Ensiklopedi Sunda: Alam, Manusia, dan Budaya. Jakarta: Pustaka Jaya. Hal ieu miboga simbol atawa harepan sangkan éta orok ka hareupna baris jadi budak anu loba milik tur séhat walagri.

 Rujukan 

Rujukan

Kategori :Tékstil
Kategori:Tradisi
Kategori:Pakakas